เดสทินีส์ไชลด์

เดสทินีส์ไชลด์ () เป็นวงหญิงล้วนแนวอาร์แอนด์บี และป็อป มีสมาชิกคือ นักร้องนำ บียอนเซ่ โนวส์ เคลลี โรว์แลนด์ และ มิเชลล์ วิลเลียมส์ ออกผลงานอัลบั้มหลัก 4 สตูดิโออัลบั้ม และ มีซิงเกิลอันดับ 1 ในอเมริกา 4 ซิงเกิล รวมทั้งออกผลงานเดี่ยวแล้ว พวกเธอมียอดขาย 50 ล้านชุดทั่วโลก และ 17.5 ล้านชุดในสหรัฐอเมริกา  และจากการอ้างโดยเวิลด์มิวสิกอวอร์ดส พวกเธอเป็นกลุ่มศิลปินหญิงที่ขายดีที่สุดตลอดกาล นิตยสารบิลบอร์ดจัดอันดับศิลปินกลุ่ม 3 คน พวกเธอก็เป็นหนึ่งในกลุ่มที่ดนตรีที่ดีที่สุดตลอดกาล 

หลังจากก่อตั้งวงในปี 1990 ในฮิวส์ตัน รัฐเท็กซัส  เดสทินีส์ไชลด์เริ่มต้นในวงการดนตรีด้วยความอุตสาหะ กับวงสาวแรกรุ่น มีสมาชิก เด็กหญิง 6 คนภายใต้ชื่อ เกิร์ลสไทม์  (Girls' Tyme)  หลังจากความพยายามมาหลายปี พวกเธอก็ได้เซ็นสัญญากับโคลัมเบียเรเคิดส์และเปลี่ยนชื่อวง โดยมีผลงานชุดแรกในชื่อวง และประสบความสำเร็จพอควร แต่หลังจากออกสตูดิโออัลบั้มชุดที่ 4 ในปี 199 ชื่อชุด  เดอะไรติงส์ออนเดอะวอลล์ ที่ทำให้พวกเธอเป็นที่รู้จักในกระแสหลัก มีซิงเกิลฮิตอย่างเช่น  "Bills, Bills, Bills", "Bug a Boo" และ "Say My Name" อย่างไรก็ตามเนื่องด้วยความสำเร็จทางด้านคำวิจารณ์และยอดขายที่ดี กลุ่มก็เกิดความขัดแย้งภายในและความวุ่นวายเกี่ยวกับกฎหมาย สมาชิกในวงอย่าง ลาทาเวีย โรเบอร์สัน และ เลโทยา ลักเก็ตต์ พยายามจะไล่ผู้จัดการของวงออก (พ่อของโนวส์) ชื่อแมททิว โนวส์  โดยอ้างถึงความลำเอียงกับโนวส์และโรว์แลนด์ ในที่สุดพวกเธอก็ออกไปและ วิลเลียมส์และฟาร์ราห์ แฟรงคลิน ก็เข้ามาแทน แต่ต่อมาปี 2000 แฟรงคลินก็ออกจากวงไป จนเป็นกลุ่มศิลปิน 3 คน

ในอัลบั้มที่ 3 ชุด เซอร์ไวเวอร์ ซึ่งมีผลงานฮิตโด่งดังทั่วโลกอย่างเช่น "Independent Women", "Survivor" และ "Bootylicious" ต่อมาในปี 2002 เดสทินีส์ไชลด์ ออกมาประกาศแยกทางชั่วคราว  และพวกเธอก็กลับมารวมตัวอีกครั้งในปี 2004 กับอัลบั้มชุด เดสทินีฟูล์ฟิลด์ 1 ปีต่อมาได้ออกเวิลด์ทัวร์ จนออกมาประกาศว่าแตกวงถาวร และพวกเธอก็ออกผลงานเดี่ยวทั้งด้านดนตรี ละครเวที รายการโทรทัศน์และภาพยนตร์

 ประวัติ 

เดสทินีส์ไชลด์ก่อตั้งวงขึ้นในปี 1990 ในเมืองฮิวสตัน รัฐเท็กซัส สหรัฐอเมริกา ในตอนแรกเดสทินีส์ไชลด์ มีสมาชิก 6 คน โดยใช้ชื่อ เกิร์ลสไทม์ (Girls' Tyme) พวกเธอได้ขึ้นเวทีครั้งแรกในรายการ Star Search ซึ่งเป็นรายการประกวดร้องเพลงชื่อดังในขณะนั้น แต่ผลออกมาไม่ค่อยดี เพราะการแสดงออกมายังไม่ค่อยสมบูรณ์แบบเท่าไหร่นัก ในปี 1993 ได้มีสมาชิกใหม่เข้ามาในวงคือ เลโทย่า ลัคเก็ท ต่อมาก็คัดเหลือ 4 คน และเปลี่ยนชื่อวงเป็นเดสทินีส์ไชลด์

ปี 1995 เป็นปีที่สำคัญของวงนี้ จากการฝึกฝนอย่างหนักพวกเธอได้รับโอกาสออดิชั่นเข้าในสังกัดค่ายเพลงอีเลกตราเรเคิดส์ หลังจากเข้าสังกัดค่ายเพลงดังกล่าว เดสทินีส์ไชลด์ ได้รับงานโชว์ตามงานต่างๆ ต่อมาในปี 1997 ก็ได้รับโอกาสเซ็นสัญญากับค่ายเพลง โคลัมเบียเรเคิดส์ 

เดสทินีส์ไชลด์มีซิงเกิลแรกคือเพลง "คิลลิงไทม์" ซึ่งเป็นเพลงประกอบภาพยนตร์เรื่อง เม็นอินแบล็ค ไม่นานก็ได้ออกอัลบั้มชุดแรกโดยใช้ชื่อเหมือนชื่อวงคือ เดสทินีส์ไชลด์ ในปี 1998  ซิงเกิลแรกเพลง "โน,โน,โน" ได้รับ 3 รางวัลจากเวทีงานประกาศผลรางวัลโซลเทรนมิวสิกอวอร์ดส อัลบั้มนี้ยังไม่ค่อยประสบความสำเร็จนัก จนมาถึงอัลบั้ม เดอะไรติงส์ออนเดอะวอลล์ ในปี 1999 อัลบั้มชุดที่ 2 ที่ประสบความสำเร็จด้วยยอดขายกว่า 13 ล้านชุดทั่วโลก  ซิงเกิลที่ออกมาล้วนเป็นที่นิยมเช่นเพลง "บิลส์, บิลส์, บิลส์" ซิงเกิลอันดับ 1 เพลงแรก และเพลง "จัมพิน', จัมพิน'" รวมถึงเพลงที่กลายเป็นสัญลักษณ์ของวงจนถึงปัจจุบันนี้อย่างเพลง "เซย์มายเนม" ซึ่งในปีนั้นคว้ารางวัลแกรมมีมาถึง 2 รางวัล43th Grammy Awards - 2001 rockonthenet.com จากอัลบั้มนี้ทำให้พวกเธอเป็นที่จับตามองของสื่อและผู้คนมากมาย ในฐานะกลุ่มศิลปินหญิงหน้าใหม่ในยุคนั้น 

แต่ก็เกิดปัญหา เมื่อสมาชิกในวงได้มีการเปลี่ยนตัว หลังจาก เลโทย่า และ โรเบอร์สัน ถูกปลดออกจากวง ก็ได้มีสมาชิกใหม่เข้ามาคือ มิเชล วิลเลียม และ ฟาร์ราห์ แฟรงคลิน ต่อมาได้ 5 เดือน ฟาร์ราห์ ได้ลาออกจากวงเนื่องจากปัญหาส่วนตัว ทำให้เดสทินีส์ไชลด์เหลือสมาชิกเพียง 3 คนคือ โนวส์, โรว์แลนด์, และวิลเลียม 

ในปี 2000 พวกเธอได้ออกซิงเกิลเพลงประกอบภาพยนตร์ นางฟ้าชาลี ประสบความสำเร็จอย่างสูงด้วยการขึ้นอันดับ 1 ถึง 7 สัปดาห์ นั่นคือเพลง "อินดีเพนเดนท์วูแมนพาร์ท1" อัลบั้มชุดที่ 3 ของพวกเธอ เซอร์ไวเวอร์ วางขายในปี 2001 ติดอันดับบนชาร์ทบิลบอร์ด 200  ที่อันดับ 1 ด้วยยอดขายกว่า 663,000 ชุดในสัปดาห์แรกDestiny's Child Shoot Straight To No. 1 Billboard (Nielsen Business Media, Inc.)  และขายได้มากกว่า 10 ล้านชุดทั่วโลก และยังมีซิงเกิลที่ฮิตติดชาร์ทอีกมากมายอย่างเพลง "เซอร์ไวเวอร์" และ "บูตีลิเชียส" จากอัลบั้มนี้ทำให้พวกเธอคว้ารางวัลแกรมมีมาได้อีก 1 รางวัล44th Grammy Awards - 2002 rockonthenet.com ต่อมาพวกเธอได้มีอัลบั้ม 8 เดส์ออฟคริสต์มาส ซึ่งวางขายในปี 2001 เช่นกัน ในช่วงเทศกาลคริสต์มาส  หลังจากวางขายอัลบั้มแล้ว ก็ได้มีการพักงานชั่วคราว เพื่อที่สมาชิกแต่ละคนจะได้ออกผลงานเดี่ยวของตน

หลังจาก 3 ปีที่พวกเธอได้ทำผลงานเดี่ยว พวกเธอก็ได้กลับมารวมตัวกันอีกครั้งในอัลบั้มชุดที่ 4 เดสทินีฟูล์ฟิลด์ ซึ่งวางจำหน่ายในเดือนพฤศจิกายน ปี 2004 Destiny's Child's Long Road To Fame (The Song Isn't Called 'Survivor' For Nothing)  mtv.com อัลบั้มนี้สามารถขึ้นไปสูงสุดในอันดับอัลบั้มของบิลบอร์ดได้ในอันดับที่ 2 มีซิงเกิลที่ฮิตอย่างเพลง "ลอสมายบรีท" , "โซล์เดอร์" , "เกิร์ล" , และ "คาเตอร์ทูยู" ต่อมาได้มีคอนเสิร์ตทัวร์ เดสทินีฟูล์ฟิลด์ ... แอนด์เลิฟวิน'อิทเวิลด์ทัวร์ ช่วงเดือนเมษายนถึงกันยายน ปี 2005 ในปีเดียวกันก็ได้ออกอัลบั้มรวมฮิตชุดแรก #1's ที่รวบรวมซิงเกิลอันดับ 1 และเพลงฮิตทั้งหมดที่ทุกคนรู้จักตั้งแต่ก่อตั้งวงนี้มา รวมถึงเพลงพิเศษอย่าง "สแตนด์อัพฟอร์เลิฟ" ในปี 2005 จากความสำเร็จอย่างมากมาย 

ความทุ่มเทในการทำงานของพวกเธอทำให้ได้รับการจารึกชื่อวง เดสทินีส์ไชลด์ลงบน ฮอลลีวูดวอล์กออฟเฟม ในเดือนมีนาคม ปี 2006Destiny's Child gets Walk of Fame star msnbc.msn.com และในที่สุดวงนี้ก็ได้ประกาศยุบตัวลง เพื่อสมาชิกแต่ละคนจะได้ทำงานในสิ่งที่ตัวเองสนใจ เหลือเพียงตำนานและชื่อเสียงที่น่าจดจำของ กลุ่มศิลปินหญิงที่มียอดขายสูงสุดตลอดกาล และยังได้ตำแหน่ง 100 ศิลปินตลอดกาลที่บิลบอร์ดจัดขึ้นในปี 2008

 ผลงาน 

 สตูดิโออัลบั้ม 
 1998: เดสทินีส์ไชลด์
 1999: เดอะไรติงส์ออนเดอะวอลล์
 2001: เซอร์ไวเวอร์
 2001: 8 เดส์ออฟคริสต์มาส
 2004: เดสทินีฟูล์ฟิลด์
 อัลบั้มอื่นๆ 
 2000: ซิงเกิลรีมิกซ์แทร็กส์
 2001: เลิฟ: เดสทินี 
 2002: ดิสอิสเดอะรีมิกซ์ 
 2005: นัมเบอร์วันส์
 2008: แมททิว โนวส์แอนด์มิวสิกเวิลด์พรีเซนต์วอล.1: เลิฟเดสทินี

 วิดีโอ 
 2001: เดอะแพลตินัมส์ออนเดอะวอล
 2003: เดสทินีส์ไชลด์เวิลด์ทัวร์ 
 2004: เดสทินีส์ไชลด์แฟนแพ็ค (Wal-Mart Exclusive)  
 2005: เดสทินีส์ไชลด์แฟนแพ็ค 2 (Wal-Mart Exclusive) 
 2006: เดสทินีส์ไชลด์ - ไลฟ์อินแอตแลนตา

 ทัวร์คอนเสิร์ต 
 2003: เดสทินีส์ไชลด์เวิลด์ทัวร์
 2005: เดสทินีฟูล์ฟิลด์ ... แอนด์เลิฟวิง'อิท

 ซิงเกิล 
 ปี ชื่อ อันดับ อัลบั้ม U.S. UK <small>AUS CAN IRE NZ FRA 1997 "No, No, No"  (ร่วมกับ Wyclef Jean)  <center>3 <center>5 <center>28 <center>7 <center>6 <center>6 <center>8 เดสทินีส์ไชลด์1998 "With Me"  (ร่วมกับ Jermaine Dupri)  <center>— <center>19 <center>— <center>3 <center>20 <center>16 <center>8 "Get on the Bus"  (ร่วมกับ Timbaland)  <center>— <center>15 <center>— <center>14 <center>16 <center>29 <center>9 เดอะไรติงส์ออนเดอะวอลล์1999 "Bills, Bills, Bills" <center>1 <center>6 <center>26 <center>9 <center>4 <center>1 <center>20 "Bug a Boo" <center>33 <center>9 <center>26 <center>5 <center>3 <center>8 <center>72000 "Say My Name" <center>1 <center>3 <center>1 <center>2 <center>1 <center>4 <center>1 "Jumpin', Jumpin'" <center>3 <center>5 <center>2 <center>6 <center>18 <center>6 <center>28 "Independent Women Part I" <center>1 <center>1 <center>3 <center>1 <center>1 <center>1 <center>19 เซอร์ไวเวอร์2001 "Survivor" <center>2 <center>1 <center>7 <center>1 <center>1 <center>1 <center>12 "Bootylicious" <center>1 <center>2 <center>4 <center>4 <center>5 <center>4 <center>5 "Emotion" <center>10 <center>3 <center>17 <center>20 <center>— <center>2 <center>62002 "Nasty Girl" <center>— <center>— <center>10 <center>— <center>— <center>— <center>— "8 Days of Christmas" <center>— <center>— <center>— <center>— <center>— <center>— <center>— 8 เดส์ออฟคริสต์มาส2004 "Rudolph the Red-Nosed Reindeer" <center>— <center>— <center>— <center>— <center>— <center>— <center>— "Lose My Breath" <center>3 <center>2 <center>3 <center>16 <center>1 <center>2 <center>8 เดสทินีฟูล์ฟิลด์ "Soldier"  (ร่วมกับ T.I. และ Lil Wayne)  <center>3 <center>4 <center>3 <center>2 <center>6 <center>4 <center>28 2005 "Girl" <center>23 <center>6 <center>5 <center>3 <center>8 <center>6 <center>— "Cater 2 U" <center>14 <center>— <center>15 <center>9 <center>3 <center>7 <center>— "Stand Up for Love" <center>— <center>— <center>— <center>— <center>— <center>— <center>— นัมเบอร์วันส์เพลงที่ติดอับดับหนึ่ง4212431เพลงที่อยู่ใน 10 อันดับแรก101291211138

 อ้างอิง 

หมวดหมู่:กลุ่มดนตรีป็อปสัญชาติอเมริกัน
หมวดหมู่:เดสทินีส์ไชลด์
หมวดหมู่:เกิร์ลกรุปสหรัฐอเมริกา
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2533
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากรัฐเท็กซัส